[{"text_idx": "#000001", "text": "Croesawu\u2019r weledigaeth ar gyfer chwaraeon yng Nghymru"}, {"text_idx": "#000003", "text": "Gweledigaeth ar gyfer chwaraeon yng Nghymru"}, {"text_idx": "#000004", "text": "Cafodd y Weledigaeth ar gyfer Chwaraeon ei chreu ar o\u0302l sgwrs genedlaethol fywiog gyda phobl ym mhob rhan o\u2019r wlad. Mynediad yma."}, {"text_idx": "#000005", "text": "Cenedl actif lle gall pawb fwynhau chwaraeon am oes."}, {"text_idx": "#000006", "text": "Datgloi manteision chwaraeon i bawb."}, {"text_idx": "#000007", "text": "Y weledigaeth yw creu cenedl actif. Rydyn ni eisiau i gymaint o bobl a\u0302 phosib gael eu hysbrydoli i fod yn actif drwy chwaraeon."}, {"text_idx": "#000008", "text": "Mae\u2019r weledigaeth ar gyfer pawb. O bobl sydd ddim yn gweld eu hunain yn hoff o chwaraeon i bobl sy\u2019n ennill medalau."}, {"text_idx": "#000009", "text": "Mae\u2019r weledigaeth am oes. Mae\u2019n ymateb i anghenion pobl yng ngwahanol gamau eu bywyd."}, {"text_idx": "#000010", "text": "Mae\u2019r weledigaeth yn canolbwyntio ar greu amrywiaeth eang o brofiadau positif fel bod pawb yn gallu mwynhau chwaraeon."}, {"text_idx": "#000011", "text": "Os ydych chi\u2019n Cymryd Rhan, Cefnogi, Cyflwyno neu Llwyddo, dyma beth ddwedoch chi y mae e\u2019n ei olygu i chi:"}, {"text_idx": "#000012", "text": "\u201cRydw i wir yn mwynhau dod i\u2019r clwb a gwneud llawer o ffrindiau newydd.\u201d"}, {"text_idx": "#000013", "text": "\u201cPan oeddwn i\u2019n rhedeg a fy ffrindiau i gyd yn gweiddi \u2013 cer amdani Tyler, ti\u2019n gallu wneud e! Roedd yn gwneud i mi fod eisiau dal ati i redeg.\u201d"}, {"text_idx": "#000014", "text": "\u201cMae hyn yn bwysig i bobl, bechgyn a fyddai ar y strydoedd fwy na thebyg ar nos Wener, neu mewn helynt efallai am resymau gwirion.\u201d"}, {"text_idx": "#000015", "text": "\u201cY plentyn sy\u2019n ganolog bob amser \u2013 rydyn ni\u2019n gwrando ar y disgyblion ac yn ymateb i beth maen nhw eisiau.\u201d"}, {"text_idx": "#000016", "text": "\u201cY cystadleuydd mwyaf sydd gennych chi yw chi\u2019ch hun. Felly, mae\u2019n ymwneud a\u0302 bod yn well nag oeddech chi\u2019r tro diwethaf.\u201d"}, {"text_idx": "#000017", "text": "\u201cMaen nhw\u2019n dod at ei gilydd gyda ffrindiau tebyg ac yn dechrau datblygu eu sgiliau ac yn meddwl, \u2018a dweud y gwir, rydw i\u2019n gallu gwneud hyn. Mae gen i rywbeth i\u2019w ddangos, mae gen i\u2019r sgiliau yma\u2019.\u201d"}, {"text_idx": "#000018", "text": "\u201cMantais fawr bod yn glwb aml-chwaraeon yw ein bod ni\u2019n gallu pwlio ein hadnoddau. Gan fod gennym ni nifer o bobl yn cymryd rhan mewn mwy nag un gamp o ddydd i ddydd, maen nhw\u2019n hapus i gymryd rhan gyda llawer o bethau.\u201d"}, {"text_idx": "#000019", "text": "\u201cRoedd yr hyfforddwr yn gymaint o help. \u2019Wnaeth hi ddim gwneud i mi feddwl nad oeddwn i\u2019n ddigon da na bod rhaid i mi newid unrhyw beth. Fe gefais i\u2019r adnoddau i ddechrau ei gynnwys yn fy mywyd, felly rydw i\u2019n dringo bob wythnos rw\u0302an. Rydw i\u2019n rhedeg tua 5 gwaith yr wythnos ac yn teimlo fy mod i\u2019n gallu rhoi cynnig ar unrhyw beth.\u201d"}, {"text_idx": "#000020", "text": "\u201cMae croeso i unrhyw un sy\u2019n cerdded drwy\u2019r drws, heb anabledd, anabl, ifanc, hen. Denu pawb i mewn a chynnwys pawb yw\u2019r nod. Mae Clwb Pe\u0302l Fasged Aberystwyth yn credu y gall pobl anabl a heb anabledd ymuno a chymryd rhan mewn sesiynau gyda\u2019i gilydd.\u201d"}, {"text_idx": "#000021", "text": "\u201cRydyn ni\u2019n griw cyfeillgar iawn ac yn croesawu pawb, dim ots beth yw eu gallu, i ddod a chwarae a mwynhau cadw\u2019n heini.\u201d"}, {"text_idx": "#000022", "text": "\u201cRydyn ni\u2019n cynnal sesiwn nofio ac ni fyddai\u2019r plant sy\u2019n dod yn cael cyfle fel arfer i fod yn rhan o wers prif ffrwd. Mae\u2019n cael ei haddasu i\u2019w hanghenion ac mae wir o help i bobl godi allan a bod yn actif.\u201d"}, {"text_idx": "#000025", "text": "\u201cFe wnes i ddod a meddwl, chi\u2019n gwybod be? Dwi\u2019n teimlo\u2019n fwy heini na rhai o\u2019r rhain. Rydw i\u2019n iau, rydw i wedi bod yn y gampfa, ac roeddwn i\u2019n anghywir, oherwydd mae rhai o\u2019r merched yma wedi bod yn dod ers sbel. Maen nhw mor heini, ac egni\u0308ol. Doeddwn i heb weld unrhyw beth tebyg o\u2019r blaen!\u201d"}, {"text_idx": "#000026", "text": "\u201cRoedd ennill Gemau\u2019r Gymanwlad yn uchafbwynt gyrfaol, oherwydd ers bod yn blentyn bach iawn, roeddwn i eisiau ennill y Gymanwlad.\u201d"}, {"text_idx": "#000027", "text": "\u201cMae pobl sydd ddim yn deall Saesneg yn gallu dod yma a jyst mwynhau\u2019r gamp.\u201d"}, {"text_idx": "#000031", "text": "Beth rydynni\u2019n ei wybod am fanteisionChwaraeon"}, {"text_idx": "#000032", "text": "Cenedl gydag iechyd meddwl da"}, {"text_idx": "#000033", "text": "Mae llai o risg o iselder clinigol, pryder a llai o ddefnydd o wasanaethau iechyd meddwl ymhlith rhai o\u2019r manteision mae chwaraeon yn eu sicrhau i iechyd meddwl y genedl."}, {"text_idx": "#000034", "text": "Tynnir sylw at fanteision chwaraeon i iechyd meddwl yn yr adroddiad Elw Cymdeithasol ar Fuddsoddiad a gomisiynwyd gan Chwaraeon Cymru. Mwy i\u2019w weld yma."}, {"text_idx": "#000035", "text": "Mae chwaraeon yn helpu i ddod a\u0302 phobl at ei gilydd. Mae arolygon yn dangos bod y rhai sy\u2019n cymryd rhan mewn chwaraeon yn teimlo\u2019n llai unig, ac mae gwirfoddoli mewn chwaraeon yn gwella lles yr unigolyn a chydlyniant cymdeithasol."}, {"text_idx": "#000036", "text": "Tynnir sylw at effaith gwirfoddoli a chyfraniad chwaraeon at gyfalaf cymdeithasol yn yr adroddiad Elw Cymdeithasol ar Fuddsoddiad a gomisiynwyd gan Chwaraeon Cymru. Mwy i\u2019w weld yma."}, {"text_idx": "#000037", "text": "Drwy chwaraeon gallwn sicrhau bod pobl yn byw bywydau hirach, iachach a hapusach. Mae atal salwch drwy chwaraeon yn creu gwerth cymdeithasol o \u00a3295.17m y flwyddyn o ran canlyniadau iechyd."}, {"text_idx": "#000038", "text": "Mae diwylliant chwaraeon yng Nghymru\u2019n allweddol i\u2019n henw da ni yn rhyngwladol. Mae astudiaethau wedi dangos bod Cymru\u2019n cael ei chydnabod am ei dylanwad chwaraeon yn fwy na dangosyddion allweddol eraill."}, {"text_idx": "#000040", "text": "Mae chwaraeon yn creu gwariant sylweddol gan ddefnyddwyr, GVA a chyflogaeth i Gymru. Yn fwy na hynny, mae\u2019r rhain i gyd yn feysydd lle mae gan chwaraeon bwysigrwydd cynyddol."}, {"text_idx": "#000042", "text": "Mae chwaraeon yn helpu i ddatblygu sgiliau arwain, datrys problemau, cyfathrebu a meddwl yn feirniadol sydd eu hangen ar gyfer yr economi fodern. Mae\u2019n haws dysgu sgiliau trosglwyddadwy drwy weithgaredd pleserus."}, {"text_idx": "#000043", "text": "Yr anghydbwysedd rhwng y rhywiau"}, {"text_idx": "#000044", "text": "Mae llai o ferched a menywod yn cymryd rhan mewn chwaraeon. Bydd cau\u2019r bwlch hwnnw rhwng y rhywiau a rhoi sylw i\u2019r diffyg hyder sy\u2019n dal i fodoli ymhlith cyfranogwyr benywaidd, yn helpu i sicrhau mantais i bawb."}, {"text_idx": "#000045", "text": "Mae ffigurau sy\u2019n dangos cyfranogiad merched mewn chwaraeon ar gael yn yr Arolwg ar Chwaraeon Ysgol 2018. Mynediad yma."}, {"text_idx": "#000046", "text": "Mae ffigurau sy\u2019n dangos cyfranogiad merched mewn chwaraeon ar gael yn yr Arolwg Cenedlaethol ar gyfer Cymru 2017-18. Mynediad yma."}, {"text_idx": "#000047", "text": "Mae tystiolaeth yn dangos bod y rhai o gefndir tlotach yn gwneud llai o funudau o AG yn y cwricwlwm a llai o sesiynau y tu allan i\u2019r ysgol, er eu bod yn gweld mwy o werth yn eu manteision i iechyd."}, {"text_idx": "#000048", "text": "Mae ffigurau sy\u2019n dangos lefelau cymryd rhan plant o wahanol grwpiau economaidd-gymdeithasol ar gael yn yr Arolwg ar Chwaraeon Ysgol 2018. Mynediad yma."}, {"text_idx": "#000049", "text": "Rydyn ni wedi gweld cynnydd da mewn cau\u2019r rhaniad ethnigrwydd ond mae tystiolaeth yn dal i ddangos bod rhai o grwpiau DALlE yn cymryd rhan mewn chwaraeon yn llai aml."}, {"text_idx": "#000050", "text": "Mae ffigurau sy\u2019n dangos lefelau cymryd rhan plant o wahanol grwpiau o leiafrifoedd ethnig ar gael yn yr Arolwg ar Chwaraeon Ysgol 2018. Mynediad yma."}, {"text_idx": "#000051", "text": "Mae ffigurau sy\u2019n dangos lefelau cymryd rhan oedolion o wahanol grwpiau o leiafrifoedd ethnig ar gael yn yr Arolwg Cenedlaethol ar gyfer Cymru 2017-18. Mynediad yma."}, {"text_idx": "#000052", "text": "O\u2019r ysgol gynradd i\u2019r ysgol uwchradd; o addysg i\u2019r gweithle, dechrau teulu a thrwy gydol ein bywyd fel oedolyn hyd at ymddeoliad. Rhaid i ddarpariaeth chwaraeon fynd i\u2019r afael a\u0302\u2019r cyfnodau allweddol pryd mae pobl yn cymryd llai o ran mewn gweithgarwch."}, {"text_idx": "#000053", "text": "Tynnir sylw at adegau allweddol pryd mae plant yn rhoi\u2019r gorau i chwaraeon yn yr Arolwg ar Chwaraeon Ysgol 2018. Mynediad yma."}, {"text_idx": "#000054", "text": "Tynnir sylw at adegau allweddol pryd mae oedolion yn rhoi\u2019r gorau iddi yn yr Arolwg Cenedlaethol ar gyfer Cymru 2017-18. Mynediad yma."}, {"text_idx": "#000055", "text": "Mae 1 o bob 8 plentyn rhwng 4-5 oed dros pwysau neu\u2019n or-dew. Mae\u2019n hanfodol ein bod ni\u2019n cael y genedl i symud ac i fwynhau chwaraeon. Mwy i\u2019w weld yma."}, {"text_idx": "#000058", "text": "Sefydliad arloesol sy\u2019n galluogi i chwaraeon yng Nghymru ffynnu. Pryd bynnag, ble bynnag, sut bynnag ac am oes."}, {"text_idx": "#000059", "text": "Yn aml rydyn ni\u2019n clywed bod chwaraeon wedi gwella lles, hunanhyder a chymhelliant pobl; bod chwaraeon wedi dysgu sgiliau i bobl fel eu bod yn gallu cyflawni eu potensial a chyrraedd eu nodau; bod chwaraeon wedi uno cymunedau ac wedi hybu Cymru i\u2019r byd drwy ragoriaeth ar lwyfan y byd."}, {"text_idx": "#000060", "text": "Mae digon o dystiolaeth i gymeradwyo\u2019r effaith bositif mae cymryd rhan yn ei chael ar ein bywydau ni \u2013 wrth gymryd rhan, cefnogi, cyflwyno neu llwyddo \u2013 ac mae pobl ysbrydoledig yn gweithio\u2019n ddiflino ledled Cymru er mwyn creu cenedl actif. Dyma pam rydyn ni\u2019n angerddol am ein gwaith a\u2019r bobl rydyn ni\u2019n gweithio a\u0302 nhw."}, {"text_idx": "#000061", "text": "Mae\u2019r byd rydyn ni\u2019n byw ynddo\u2019n esblygu\u2019n gyson ac er mwyn i chwaraeon barhau i fod yn berthnasol i bobl yng Nghymru, rhaid i ni addasu ein dull o weithredu i\u2019r newidiadau. Fedrwn ni ddim dal ati i wneud yr un peth a disgwyl i bobl ddal ati i weld gwerth mewn chwaraeon. Rhaid i ni arloesi a bod yn ddewr. Rhaid i ni oresgyn rhwystrau ymddangosiadol a gwirioneddol fel bod chwaraeon a byw bywyd actif yn ddewis hygyrch i bawb. Rhaid i ni herio ein hunain i feddwl ac ymddwyn yn wahanol."}, {"text_idx": "#000062", "text": "Yn Chwaraeon Cymru rydyn ni\u2019n credu mewn newid, rydyn ni\u2019n credu yn ein partneriaid, rydyn ni\u2019n credu ym mhw\u0302er chwaraeon ac rydyn ni\u2019n barod i waeddu am hyn."}, {"text_idx": "#000063", "text": "Byddwn yn addasu ein diwylliant, yn cadarnhau ein cred ac yn cymell ein hased mwyaf: Pobl."}, {"text_idx": "#000066", "text": "Nid oes modd rhagweld rhesymau pobl dros fod yn actif a thros gymryd rhan mewn chwaraeon bob amser \u2013 maent mor amrywiol a chymhleth a\u0302 bywydau pobl. Nid ydynt yn aros yn eu hunfan; maen nhw\u2019n newid dros amser. Mae angen cyfleoedd amrywiol os ydyn ni am alluogi i chwaraeon yng Nghymru ffynnu."}, {"text_idx": "#000067", "text": "Mae hyn yn golygu symud oddi wrth feddwl y gallwn ni fod yn sicr am y dyfodol, a chymryd yn ganiataol ein bod yn gwybod sut i gymell pobl i gymryd rhan mewn chwaraeon a mesur llwyddiant yn seiliedig ar niferoedd yn unig."}, {"text_idx": "#000068", "text": "Yn hytrach, rhaid i ni gasglu tystiolaeth i wella\u2019r hyn rydyn ni\u2019n ei wneud yn barhaus ac i ddangos yr effaith rydyn ni\u2019n ei chreu. Er bod modd gweld a gwerthuso rhai patrymau penodol fel sail i\u2019n gwaith ni, rhaid i ni dderbyn na fydd hyn yn berffaith."}, {"text_idx": "#000069", "text": "O gydnabod hyn, byddwn yn gweithio mewn ffordd wahanol iawn. Bydd rhaid i ni roi amser i gynnwys, deall a rhannu gwybodaeth fel sail i ddatblygu cyfleoedd hyblyg ac ymatebol sy\u2019n hygyrch ac yn berthnasol i bawb."}, {"text_idx": "#000070", "text": "Rhaid i ni ddod yn gyfforddus gydag ansicrwydd a gallu gweithio gyda bwriad clir, yn hytrach na chyfarwyddiadau absoliwt, a rhaid i ni gael ein tywys gan yr egwyddorion canlynol:"}, {"text_idx": "#000071", "text": "Mae rhesymau pobl dros fod yn actif a\u2019r cymhelliant i gymryd rhan mewn chwaraeon yn hynod amrywiol, byth bron yn rhagweladwy ac yn debygol o newid dros amser."}, {"text_idx": "#000072", "text": "Rhaid i ni roi pobl wrth galon yr hyn rydyn ni\u2019n ei wneud gan arwain at gyfleoedd amrywiol a hyblyg i fod yn actif a chymryd rhan mewn chwaraeon \u2013 symud oddi wrth raglenni \u2018un maint yn ffitio pawb\u2019."}, {"text_idx": "#000073", "text": "Rhaid i\u2019r cyfleoedd sydd ar gael newid dros amser, gan addasu i\u2019r adborth gan y rhai a fyddai\u2019n hoffi cymryd rhan ynddynt yn ogystal a\u0302\u2019r rhai sy\u2019n cymryd rhan eisoes."}, {"text_idx": "#000075", "text": "Archwilio, profi ac adolygu\u2019n gyson."}, {"text_idx": "#000076", "text": "Rhannu canlyniadau. Meithrin perthnasoedd agored a gonest. Darparu adborth cadarn. Gwella perfformiad yn gyson."}, {"text_idx": "#000077", "text": "Cydnabod ein llwyddiannau ar y cyd drwy bartneriaid effeithiol."}, {"text_idx": "#000078", "text": "Deall a pharchu diwylliant a gwerthoedd ein gilydd. Hybu cydraddoldeb ac amrywiaeth."}, {"text_idx": "#000079", "text": "Sicrhau\u2019r gymysgedd orau posib o gefnogaeth, her, buddsoddiad, sgiliau ac arbenigedd i gyflawni ein canlyniadau cyffredin."}, {"text_idx": "#000080", "text": "Croesawu syniadau a dulliau newydd a chefnogi uchelgais a meddwl yn ffres. Dim ofn teimlo\u2019n anghyfforddus."}, {"text_idx": "#000082", "text": "Rydyn ni\u2019n cydnabod yn llawn ac yn gweld gwerth yn y rhwydwaith cadarn a bywiog o bobl a phartneriaid ledled Cymru sydd eisoes yn creu dulliau arloesol o gyflwyno chwaraeon."}, {"text_idx": "#000083", "text": "Mae gennym ni gyfle cyffrous yn awr i wella a chynyddu\u2019r partneriaethau hyn, dysgu gyda\u2019n gilydd a chanolbwyntio ein hymdrechion ar y cyd i sicrhau\u2019r effaith orau posib."}, {"text_idx": "#000084", "text": "Er mwyn galluogi i chwaraeon ffynnu a chreu cenedl gwbl actif, bydd ein dull ni o ddatblygu partneriaethau\u2019n esblygu fel ein bod yn gallu ymateb gyda\u2019n gilydd i anghenion a chymhelliant amrywiol pobl a chymunedau."}, {"text_idx": "#000085", "text": "Byddwn yn gwahodd sgyrsiau ac yn cefnogi cyfleoedd cydweithredu didwyll. Byddwn yn gweithio i gysylltu a chefnogi rhwydwaith llawer ehangach a mwy amrywiol o sefydliadau, fel ein bod ni, gyda\u2019n gilydd, yn galluogi pawb i fwynhau holl fanteision positif chwaraeon. Pryd bynnag, sut bynnag ac am oes."}, {"text_idx": "#000086", "text": "Y sbardun allweddol i\u2019n gwaith ni gyda phob partner fydd datblygu pwrpas cyffredin y cytunir arno sy\u2019n cyd-fynd a\u0302\u2019n Gweledigaeth ar gyfer Chwaraeon. Mae ein dull ni o weithredu\u2019n amlinellu beth gall bob partner ei ddisgwyl wrth weithio gyda ni. Rydyn ni\u2019n cydnabod y bydd pob partner yn gwneud ei gyfraniad unigryw ei hun ac y bydd gan bob partner wahanol anghenion, a byddwn yn cytuno ar becyn arbennig o gefnogaeth i ddiwallu\u2019r anghenion hynny."}, {"text_idx": "#000088", "text": "Er mwyn i chwaraeon ffynnu bydd rhaid i ni fuddsoddi adnoddau\u2019n wahanol."}, {"text_idx": "#000089", "text": "Byddwn yn dod a\u0302\u2019n hadnoddau ar y cyd at ei gilydd ac yn adnabod cyfleoedd i gryfhau partneriaethau. Byddwn yn gweithio ar y cyd i ddatblygu model adnoddau hyblyg. Bydd hyn yn galluogi i ni ddiwallu anghenion amrywiol partneriaid ac ymateb yn gyflym i heriau newydd."}, {"text_idx": "#000090", "text": "Byddwn yn defnyddio ein holl adnoddau \u2013 buddsoddiad, gwasanaethau a phobl \u2013 yn ystyrlon, yn gyfrifol a gyda\u2019r budd gorau posib, gan gadw at yr egwyddorion canlynol:"}, {"text_idx": "#000091", "text": "Cymell gweithredu positif i annog gweithgarwch corfforol rheolaidd ar gyfer pawb, gan gyfrannu at genedl iach, actif, mwy cyfartal a llwyddiannus."}, {"text_idx": "#000092", "text": "Annog meddwl, arloesi a risg a reolir yn y dyfodol. Sicrhau cydbwysedd rhwng anghenion tymor byr a thymor hir."}, {"text_idx": "#000093", "text": "Partneriaid yn dangos tystiolaeth o effaith a manteision ehangach chwaraeon."}, {"text_idx": "#000094", "text": "Annog gwaith partneriaeth a defnyddio adnoddau ar y cyd."}, {"text_idx": "#000095", "text": "Cynnwys amrywiaeth o bobl yn y gwaith o gynllunio a datblygu gwaith."}, {"text_idx": "#000097", "text": "Gan groesawu\u2019r egwyddor o integreiddio, rydyn ni wedi datblygu pob un o\u2019n bwriadau strategol gyda chanlyniadau clir. Mae\u2019r canlyniadau sefydliadol hyn, a fydd yn gweithredu fel ein hamcanion llesiant, yn dangos beth allwch chi ddisgwyl ei weld o ganlyniad i\u2019n gwaith ni ar y cyd."}, {"text_idx": "#000099", "text": "Anghenion a chymhelliant yr unigolyn yn arwain y ddarpariaeth, boed yn dechrau arni, yn anelu am gynnydd neu\u2019n ceisio rhagoriaeth ar lwyfan y byd."}, {"text_idx": "#000100", "text": "Rhoi dechrau gwych i bob person ifanc"}, {"text_idx": "#000101", "text": "Pob person ifanc a\u0302 sgiliau, hyder a chymhelliant i alluogi iddynt fwynhau a gwneud cynnydd drwy chwaraeon; gan roi iddynt sylfaen i fyw bywyd actif, iach a chyfoethog."}, {"text_idx": "#000102", "text": "Sicrhau bod pawb yn cael cyfle i fod yn actif drwy chwaraeon"}, {"text_idx": "#000103", "text": "Chwaraeon yn gynhwysol ac yn darparu profiad gwych i bawb."}, {"text_idx": "#000105", "text": "Sector chwaraeon cydweithredol, cynaliadwy a llwyddiannus, sy\u2019n cael ei arwain gan wybodaeth a dysgu."}, {"text_idx": "#000106", "text": "Gwelir tystiolaeth o effaith chwaraeon ac mae cyrhaeddiad chwaraeon yn cael ei ddeall yn llawn, ei arddangos a\u2019i ddathlu ledled Cymru."}, {"text_idx": "#000108", "text": "Chwaraeon Cymru\u2019n sefydliad uchel ei barch, sy\u2019n ceisio gorgyflawni drwy ddarparu gwasanaeth rhagorol drwy ein staff gwerthfawr."}, {"text_idx": "#000110", "text": "Mae ein huchelgais yn cael ei bennu gan y nodau canlynol ar y cyd. Gyda\u2019n gilydd byddwn yn cyfrannu at:"}, {"text_idx": "#000112", "text": "Cymru a\u0302 diwylliant bywiog lle mae\u2019r Gymraeg yn ffynnu"}, {"text_idx": "#000114", "text": "Gweithio i ddatgloimanteision chwaraeon i bawb"}]